2019. december 20.

.

A Henkel új pénzügyi igazgatót nevezett ki

**Marco Swoboda lesz a Henkel új pénzügyi igazgatója**

Düsseldorf - 2020. január 1-jétől Marco Swoboda (48), pénzügyi ügyvezető alelnök lesz a Henkel új pénzügyi igazgatója. Carsten Knobel-től (50) veszi át a vezetést, aki 2020. január 1-jétől tölti be az igazgatóság elnöki posztját.

„Örömmel jelenthetjük be, hogy a magasan képezett Marco Swoboda lett szervezetünk pénzügyi igazgatója, aki komoly pénzügyi szaktudással, több éves nemzetközi tapasztalattal rendelkezik” – mondta Dr. Simone Bagel-Trah, a részvényesi tanács és a felügyelőbizottság elnöke.

Marco Swoboda 1971-ben született a németországi Velbertben. A Bochumi Ruhr Egyetemen folytatott igazgatási és közgazdasági tanulmányok elvégzése után, 1997-ben kezdte karrierjét a Henkelnél, a vállalat kontrolling és stratégia területén.

A Henkel Cognis nevű vegyipari részlegének leválasztását követően 2000-ben csatlakozott az újonnan alapított, hollandiai székhellyel rendelkező vállalat fejlesztési/felvásárlási egységéhez. A Cognisnál a kiválási folyamatot irányította egy magántőke-konzorcium számára, majd a csoport ellenőrzését irányította, mielőtt 2006-ban visszatért a Henkelhez. A Henkelnél átszervezte a leányvállalatok és funkcionális területek ellenőrzését, majd 2009-ben ő lett a felelős a vállalati tervezésért is. 2011 és 2014 között a sanghaji székhelyű ázsiai-csendes-óceáni pénzügyi szervezetet vezette.

Ezután visszatért a Henkel düsseldorfi központjába. Pénzügyi ügyvezető alelnökként felelős volt a globális pénzügyi szervezetért, valamint a vállalati számvitelért, a leányvállalatok kontrolling és pénzügyi/kincstári egységekért.

A Henkelről

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaival számos piacon és kategóriában vezető szerepet tölt be, szerte a világon. Az 1876-ban alapított Henkel több mint 140 éves sikert tudhat maga mögött. A Henkel 2018-ban 20 milliárd euró árbevételt és 3,5 milliárd euró korrigált üzemi eredményt ért el. A Henkel világszerte több mint 53 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

Ez a tájékoztatás a jövőre vonatkozó állításokat tartalmaz, amelyek a Henkel AG & Co. KGaA vállalati vezetősége jelenlegi becslésein és feltételezésein alapulnak. A jövőre vonatkozó állításokat olyan és hasonló szavakkal fejezzük ki, mint a „vár”, „szándékozik”, „tervez”, „jósol”, „feltételez”, „vél”, „becsül” és hasonló kifejezések. Az ilyen állítások semmiképpen sem értelmezendők úgy, hogy azok garanciát jelentenének az általuk kifejezett várakozások pontos teljesülésére. A Henkel AG & Co. KGaA és kapcsolt vállalkozásainak jövőbeli teljesítménye és tényleges eredményei számos kockázat és bizonytalanság függvényei, és így jelentősen eltérhetnek a jövőre vonatkozó állításoktól. Sok ilyen tényezőre nincs befolyása a Henkelnek, és ezek előre nem becsülhetők fel pontosan, mint például a későbbi gazdasági környezet, vagy a versenytársak és más piaci szereplők tevékenysége. A Henkel nem tervezi és nem vállalja, hogy a jövőre vonatkozó állításait frissítse.

Ez a dokumentum - az alkalmazandó pénzügyi beszámolási keretrendszerben nem egyértelműen meghatározva - tartalmazza azokat a kiegészítő pénzügyi intézkedéseket, amelyek alternatív teljesítménymutatók, vagy azok lehetnek (nem GAAP-intézkedések). Ezeket a kiegészítő pénzügyi intézkedéseket nem szabad külön-külön vagy a Henkel nettó eszközeinek, illetve pénzügyi pozícióinak vagy eredményeinek vagy ezek alternatíváinak tekinteni, a konszolidált pénzügyi kimutatásaiban szereplő vonatkozó pénzügyi beszámolási keretrendszer szerint. Más, hasonlóan megnevezett alternatív teljesítménymutatókat jelentő vagy leíró vállalatok eltérő módon számíthatják ki őket.

Ezt a dokumentumot csak tájékoztatási célból bocsátották ki, és nem célja befektetési tanácsadás, vagy értékpapírokra vonatkozó eladási ajánlat, vagy vételi ajánlat kérése.

**Kapcsolat**

**Befektetők & elemzők Sajtó & média**

**Lars Korinth Lars Witteck**

Phone: +49 211 797 - 1631 Phone: +49 211 797 - 2606

Email: [lars.korinth@henkel.com](mailto:lars.korinth@henkel.com) Email: [lars.witteck@henkel.com](mailto:lars.witteck@henkel.com)

**Mona Niermann Wulf Klüppelholz**

Phone: +49 211 797 - 7151 Phone: +49 211 797 - 1875

Email: [mona.niermann@henkel.com](mailto:mona.niermann@henkel.com) Email: wulf.klueppelholz@henkel.com

**Dorothee Brinkmann Jennifer Ott**

Phone: +49 211 797 - 5299 Phone: +49 211 797 - 2756

Email: [dorothee.brinkmann@henkel.com](mailto:dorothee.brinkmann@henkel.com) Email: [jennifer.ott@henkel.com](mailto:jennifer.ott@henkel.com)

[www.henkel.com/press](http://www.henkel.de/presse)

[www.henkel.com/ir](http://www.henkel.de/ir)